pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อนุทิน รับมอบรถพยาบาลให้โรงพยาบาลปาย
วันพุธที่ 11 กันยายน 2562
อนุทิน รับมอบรถพยาบาลให้โรงพยาบาลปาย
รองนายกรัฐมนตรีและรัฐมนตรีว่าการกระทรวงสาธารณสุข รับมอบรถพยาบาลพร้อมอุปกรณ์ช่วยชีวิต จากมูลนิธิเขมไชย รสานนท์ เพื่อมอบให้โรงพยาบาลปายสําหรับส่งต่อผู้ป่วยยังโรงพยาบาลขนาดใหญ่ที่มีความเชี่ยวชาญ ที่ต้องใช้ระยะเวลาเดินทางกว่า 3 ชั่วโมง
วันนี้ (11 กันยายน 2562) ที่โรงพยาบาลปาย จ.แม่ฮ่องสอน นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุขพร้อมด้วย นายแพทย์พิศิษฐ์ ศรีประเสริฐ รองปลัดกระทรวงสาธารณสุข นายแพทย์ธงชัย เลิศวิไลรัตนพงศ์ ผู้ตรวจราชการกระทรวง เขตสุขภาพที่ 1 ให้สัมภาษณ์ภายหลังการรับมอบรถพยาบาล พร้อมอุปกรณ์ช่วยชีวิต จํานวน 1 คัน จากมูลนิธิเขมไชย รสานนท์ ว่า โรงพยาบาลปาย เป็นโรงพยาบาลชุมชนขนาดเล็ก ให้บริการรักษาผู้ป่วยนอกเฉลี่ยวันละ 381 ราย ซึ่งผู้ป่วยบางส่วน จําเป็นต้องได้รับการส่งต่อเพื่อไปรักษายังโรงพยาบาลขนาดใหญ่ อาทิ ในกลุ่มอุบัติเหตุ กลุ่มโรคทางเดินหายใจ โรคหลอดเลือดสมอง กลุ่มโรคระบบทางเดินอาหาร โรคทางสูติกรรม เนื่องจากอยู่ไกลจากตัวเมืองต้องใช้ระยะเวลาการเดินทางในการส่งต่อรักษาที่โรงพยาบาลแม่ฮ่องสอน 2 ชั่วโมง 30 นาที โรงพยาบาลนครพิงค์ใช้เวลาเดินทาง 3 ชั่วโมง จึงจําเป็นต้องมีรถพยาบาลที่มีความพร้อม ซึ่งมูลนิธิเขมไชย รสานนท์ ได้เห็นความสําคัญในการช่วยชีวิตผู้ป่วย สนับสนุนรถพยาบาลพร้อมอุปกรณ์ช่วยชีวิต จํานวน 1 คัน สําหรับการส่งต่อผู้ป่วยอย่างปลอดภัยให้ได้รับการรักษาต่อยังโรงพยาบาลที่มีความเชี่ยวชาญมากกว่า
“ผมขอขอบคุณ มูลนิธิเขมไชย รสานนท์ ที่เห็นความสําคัญและได้บริจาครถพยาบาลสําหรับส่งต่อผู้ป่วยและนักท่องเที่ยวที่เจ็บป่วยเพื่อให้ได้รับการรักษาต่อที่มีประสิทธิภาพ ที่สําคัญอย่างยิ่งคือเท่ากับเป็นการช่วยชีวิตเพื่อนมนุษย์ และขอเป็นกําลังใจให้เจ้าหน้าที่และอสม. ที่ให้การดูแลประชาชนในพื้นที่ห่างไกล” นายอนุทินกล่าว
ทั้งนี้ โรงพยาบาลปาย ทําการส่งต่อผู้ป่วยไปยังโรงพยาบาลขนาดใหญ่ทุกวันเฉลี่ยวันละ 2 ราย ตั้งแต่ปี พ.ศ. 2560 ถึงพ.ศ. 2562 ได้ทําการส่งต่อผู้ป่วยยังโรงพยาบาลศรีสังวาลย์ รวม 3,143 ครั้ง โรงพยาบาลนครพิงค์ 4,062 ครั้ง โรงพยาบาลมหาราชนครเชียงใหม่ 2,093 ครั้ง และโรงพยาบาลใกล้เคียง 2,087 ครั้ง รวมจํานวนทั้งหมด 11,385 ครั้ง
นอกจากนี้ บริษัทเอกชนยังได้มอบเครื่องกระตุกหัวใจไฟฟ้าหัวใจอัตโนมัติ (Automated External Defibrillator : AED) แก่โรงพยาบาลปาย และโรงพยาบาลส่งเสริมสุขภาพตําบลในอําเภอปายทุกแห่ง แห่งละ 1 เครื่อง รวม 12 เครื่อง เพื่อใช้เป็นอุปกรณ์ปฐมพยาบาลและช่วยในการฟื้นคืนชีพ
*************************************** 11 กันยายน 2562
รัฐบาลไทย-ข่าวทำเนียบรัฐบาล-รอง ปยธ. ให้สัมภาษณ์ในประเด็น “การให้ความช่วยเหลือประชาชน กรณีถูกหลอกลวงให้รับจ้างติดคุกแทนนายทุน”
วันพุธที่ 28 ธันวาคม 2559
รอง ปยธ. ให้สัมภาษณ์ในประเด็น “การให้ความช่วยเหลือประชาชน กรณีถูกหลอกลวงให้รับจ้างติดคุกแทนนายทุน”
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม ให้สัมภาษณ์ในประเด็น "การให้ความช่วยเหลือประชาชนกรณีถูกหลอกลวงให้รับจ้างติดคุกแทนนายทุนในคดีตั้งโรงงานแปรรูปไม้เถื่อน"
เมื่อวันจันทร์ที่ ๒๖ ธันวาคม ๒๕๕๙ เวลา ๑๓.๓๐ น.
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
ให้สัมภาษณ์ในประเด็น "การให้ความช่วยเหลือประชาชนกรณีถูกหลอกลวง
ให้รับจ้างติดคุกแทนนายทุนในคดีตั้งโรงงานแปรรูปไม้เถื่อน"
เพื่อเผยแพร่ประชาสัมพันธ์ผ่านทางสถานีโทรทัศน์ TNN 24
ณ ห้องรับรองกระทรวงยุติธรรม ชั้น ๘ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ กรุงเทพฯ
รัฐบาลไทย-ข่าวทำเนียบรัฐบาล-นายกรัฐมนตรีระบุการจดสิทธิบัตรสารสกัดจากกัญชา ต้องคิดให้รอบคอบถึงผลกระทบ และคำนึงถึงกฎหมายระหว่างประเทศ
วันจันทร์ที่ 26 พฤศจิกายน 2561
นายกรัฐมนตรีระบุการจดสิทธิบัตรสารสกัดจากกัญชา ต้องคิดให้รอบคอบถึงผลกระทบ และคํานึงถึงกฎหมายระหว่างประเทศ
นายกรัฐมนตรีระบุการจดสิทธิบัตรสารสกัดจากกัญชา ต้องคิดให้รอบคอบถึงผลกระทบ และคํานึงถึงกฎหมายระหว่างประเทศ
วันนี้ (26 พฤศจิกายน 2561) เวลา 14.34 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีถึงกรณีการจดสิทธิบัตรสารสกัดจากกัญชาว่า ต้องหาวิธีการที่เหมาะสม และต้องคํานึงถึงกฎหมายระหว่างประเทศไทยด้วย ซึ่งการนํากัญชามาสกัดเป็นยา ต้องคิดให้รอบคอบว่าอะไรได้ประโยชน์ อะไรเสียประโยชน์ ไม่ขัดแย้งกับกฎหมายระหว่างประเทศ โดยการแก้ปัญหาจะต้องไม่ก่อเกิดปัญหาใหม่ขึ้นมาแทนปัญหาเดิม เพราะจะเกิดผลเสียต่อรัฐบาล
---------------------------------------------
รัฐบาลไทย-ข่าวทำเนียบรัฐบาล-นายกฯ เตรียมลงพื้นที่ตรวจความเสียหาย และเยียวยาผู้ประสบภัยน้ำท่วมในจังหวัดพิษณุโลกและสุโขทัย
วันอังคารที่ 3 กันยายน 2562
นายกฯ เตรียมลงพื้นที่ตรวจความเสียหาย และเยียวยาผู้ประสบภัยน้ําท่วมในจังหวัดพิษณุโลกและสุโขทัย
นายกฯ เตรียมลงพื้นที่ตรวจความเสียหาย และเยียวยาผู้ประสบภัยน้ําท่วมในจังหวัดพิษณุโลกและสุโขทัย
ศาตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและ รมว.กลาโหม มีความเป็นห่วงสถานการณ์ภายหลังพายุโพดุลได้ถล่มในหลายจังหวัดในช่วงสุดสัปดาห์ที่ผ่านมา จึงเตรียมลงตรวจพื้นที่ รับฟังปัญหา และเยี่ยมประชาชนเพื่อจะได้ช่วยเหลือ บรรเทาความเสียหายและสร้างขวัญใจกําลังใจให้แก่ประชาชน
โดยวันพุธที่ 4 กันยายน ช่วงบ่าย นายกรัฐมนตรีและคณะเช่นรัฐมนตรีว่าการกระทรวงมหาดไทย รัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงคมนาคม จะเดินทางไปยังจังหวัดพิษณุโลก เพื่อประชุมติดตามสถานการณ์ และแนวทางการแก้ปัญหาที่ศาลากลาง จังหวัด พิษณุโลก หลังประชุมเสร็จสิ้น จะเดินทางไปตรวจสถานการณ์และเยี่ยมประชาชน ที่อําเภอวังทองจังหวัดพิษณุโลก จากนั้น นายกรัฐมนตรีและคณะ จะเดินทางไปยังจังหวัดสุโขทัย เพื่อตรวจเยี่ยมพื้นที่ประสบอุทกภัย ที่ประตูระบายน้ําบ้านหาด สะพานจันทร์ อําเภอสวรรคโลก จังหวัดสุโขทัย และจะเดินทางกลับจังหวัดกรุงเทพฯ ในช่วงเย็น
รัฐบาลไทย-ข่าวทำเนียบรัฐบาล-นายกรัฐมนตรีระบุเห็นใจผู้ประกอบการดิจิทัลที่ขาดทุน เผยฝ่ายกฎหมายกำลังดำเนินการแก้ไขปัญหา
วันอังคารที่ 9 มกราคม 2561
นายกรัฐมนตรีระบุเห็นใจผู้ประกอบการดิจิทัลที่ขาดทุน เผยฝ่ายกฎหมายกําลังดําเนินการแก้ไขปัญหา
นายกรัฐมนตรีระบุเห็นใจผู้ประกอบการดิจิทัลที่ขาดทุน เผยฝ่ายกฎหมายกําลังดําเนินการแก้ไขปัญหา
วันนี้ (9 มกราคม 2560) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีกรณีแก้ไขปัญหาผู้ประกอบการดิจิทัลขาดทุนว่า ฝ่ายกฎหมายกําลังดําเนินการอยู่ พร้อมกล่าวเห็นใจผู้ประกอบการ และขอให้เห็นใจรัฐบาลด้วย ซึ่ง การแก้ไขปัญหาและการดําเนินการต่าง ๆ ต้องทําให้ถูกต้องตามกฎหมาย
--------------------------------------
รัฐบาลไทย-ข่าวทำเนียบรัฐบาล-​รมว.ก.วิทย์ฯ ลงพื้นที่ตรวจเยี่ยมการดำเนินงานของสำนักงานเลขานุการคณะกรรมการส่งเสริมกิจการอุทยานวิทยาศาสตร์ กระทรวงวิทยาศาสตร์ฯ และอุทยานวิทยาศาสตร์ภาคเหนือ
วันอังคารที่ 27 ธันวาคม 2559
​รมว.ก.วิทย์ฯ ลงพื้นที่ตรวจเยี่ยมการดําเนินงานของสํานักงานเลขานุการคณะกรรมการส่งเสริมกิจการอุทยานวิทยาศาสตร์ กระทรวงวิทยาศาสตร์ฯ และอุทยานวิทยาศาสตร์ภาคเหนือ
​รมว.ก.วิทย์ฯ ลงพื้นที่ตรวจเยี่ยมการดําเนินงานของสํานักงานเลขานุการคณะกรรมการส่งเสริมกิจการอุทยานวิทยาศาสตร์ กระทรวงวิทยาศาสตร์ฯ และอุทยานวิทยาศาสตร์ภาคเหนือ
22 ธันวาคม 2559 / ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมด้วย นายสมชาย เทียมบุญประเสริฐ รองปลัดกระทรวงวิทยาศาสตร์ฯ ลงพื้นที่ตรวจเยี่ยมการดําเนินงานของ สํานักงานเลขานุการคณะกรรมการส่งเสริมกิจการอุทยานวิทยาศาสตร์ กระทรวงวิทยาศาสตร์ฯ และอุทยานวิทยาศาสตร์ภาคเหนือ (จ.เชียงใหม่) ณ The BRICK Startup Sdpace โดยมี น.ส.ทิพวัลย์ เวชชาการัณย์ ผู้อํานวยการสํานักงานเลขานุการคณะกรรมการส่งเสริมกิจการอุทยานวิทยาศาสตร์ ผศ.ดร.ธัญญานุภาพ อานันทนะ ผู้อํานวยการอุทยานวิทยาศาสตร์ภาคเหนือ พร้อมด้วยผู้บริหารและผู้ประกอบการธุรกิจเทคโนโลยีในพื้นที่ภาคเหนือให้การต้อนรับ พร้อมรับฟังการบรรยายสรุปการดําเนินงานอุทยานวิทยาศาสตร์ภาคเหนือ และฟังการนําเสนอผลการดําเนินงานของศูนย์ประสานงานกระทรวงวิทยาศาสตร์และเทคโนโลยีประจําภูมิภาค ภาคเหนือตอนบน ( ศวภ.1 ) ณ The Brick Startup Space
นอกจากนี้ ได้เปิดโอกาสให้ผู้ประกอบการที่เป็นสตาร์ทอัพเล่าประสบการณ์ความสําเร็จจากธุรกิจอาทิ บริษัท บีนิท จํากัด บริษัทสยามโนวาท จํากัด เป็นต้น
ดร.อรรชกา สีบุญเรือง ได้มอบนโยบายให้อุทยานวิทยาศาสตร์ภูมิภาคเป็นกลไกในการช่วยส่งเสริมการพัฒนาเศรษฐกิจในภูมิภาค สนับสนุนภาคอุตสาหกรรม และเชื่อมโยงงานวิจัยในมหาวิทยาลัยสู่เชิงพาณิชย์ โดยในปีงบประมาณ พ.ศ. 2560 กระทรวงวิทยาศาสตร์ฯต้องเดินหน้าสนับสนุนผู้ประกอบการต่างๆ พร้อมนํานวัตกรรมเข้าไปพัฒนาผู้ประกอบการใหม่ๆให้มีจํานวนมากขึ้นเพื่อตอบโจทย์ของรัฐบาลโดยให้ยึดยุทธศาสตร์ 20 ปี เป็นหลัก ทั้งนี้ ขอชื่นชมสํานักงานเลขานุการคณะกรรมการส่งเสริมกิจการอุทยานวิทยาศาสตร์ ที่ทํางานกันอย่างเต็มที่และมีความเข้มแข็งจนสามารถทํางานให้เสร็จลุล่วงไปตามวัตถุประสงค์ได้
สําหรับ The Brick Sta Space นั้น เป็นมากกว่า Co-working Space เพราะไม่ใช่แค่พื้นที่ทํางานร่วมกัน แต่เปรียบเหมือนสถานที่สร้างแรงบันดาลใจ เพิ่มโอกาสในการเจอพันธมิตรทางธุรกิจ นอกจากนี้ยังเป็นพื้นที่เชื่อมโยงผู้เชี่ยวชาญ หลากหลายสาขาที่พร้อมให้คําปรึกษาแก่ผู้ประกอบการผ่าน Pre Incubation Program และหน่วยงานงานบ่มเพาะธุรกิจฯ รวมถึงการจับคู่ทางธุรกิจที่ช่วยส่งเสริมการสร้างเครือข่ายและขยายผลทางธุรกิจตลอดจนการแลกเปลี่ยนประสบการณ์พร้อมสร้างการเรียนรู้ใหม่ๆที่เกิดขึ้นในThe Brick Co-working Space เพื่อสร้างแรงกระตุ้นให้เกิด สตาร์ทอัพ ท่ามกลางสิ่งแวดล้อม Ecosystem ที่เต็มไปด้วยแรงบันดาลใจเพื่อจุดประกายให้เกิดแนวคิดใหม่ๆได้
ข่าวโดย : นางสาวชลธิชา แสงเทียนสุวรรณ
ภาพโดย : นายไววิทย์ ยอดประสิทธิ์,นายภูมินทร์ ปั้นเล็ก
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร.02 333 3728 – 3732 โทรสาร 02 333 3834
E-mail : pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ นำคณะเยี่ยมชม “Phuket Smart City Innovation Park”
วันจันทร์ที่ 3 เมษายน 2560
รมว.กระทรวงดิจิทัลฯ นําคณะเยี่ยมชม “Phuket Smart City Innovation Park”
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) นําคณะผู้บริหารหน่วยงานในสังกัดฯ เยี่ยมชม “Phuket Smart City Innovation Park” พร้อมรับฟังผู้ประกอบการนําเสนอโซลูชั่นต่างๆ ประกอบด้วย Travelism, Fourleaf, TAGO, Airport Tel, School Mate และรับฟังรายงานสรุปผลการดําเนินงาน Phuket Smart City รวมทั้งพบปะผู้ประกอบการดิจิทัลต่างประเทศ จากนั้นนําคณะเยี่ยมชม HATCH Co-working Space และรถจําหน่ายประชารัฐสามัคคีภูเก็ตสินค้าและผลิตภัณฑ์ รวมทั้งรับฟังสรุปผลการดําเนินงานของ บริษัท ประชารัฐรักสามัคคี ภูเก็ต จํากัด โดยสํานักงานส่งเสริมเศรษฐกิจดิจิทัล (DEPA) สาขาภูเก็ต หน่วยงานในสังกัดกระทรวงดิจิทัลฯ เป็นหน่วยงานหลักรับผิดชอบประสานการดําเนินโครงการ “Phuket Smart City” เพื่อขับเคลื่อนตามแผนยุทธศาสตร์ร่วมกับหน่วยงานภาครัฐ ภาคเอกชน และพันธมิตรต่างประเทศมาอย่างต่อเนื่อง ตามนโยบายของรัฐบาลที่สนับสนุนเขตเศรษฐกิจพิเศษในรูปแบบคลัสเตอร์ เพื่อขับเคลื่อนเศรษฐกิจและสังคมดิจิทัล (Digital Economy) ของประเทศไทยต่อไป ณ จังหวัดภูเก็ต เมื่อวันที่ 31 มีนาคม 2560
***********************
รัฐบาลไทย-ข่าวทำเนียบรัฐบาล-ก.อุตฯ เตรียมยกระดับกลุ่มสตรีทอผ้าฝ้ายพื้นบ้านไทดำ (เฮือนอ้ายเอ้ม) แหล่งเรียนรู้ภูมิปัญญาไทดำ หมู่บ้านนาป่าหนาด อ.เชียงคาน จ.เลย  สู่หมู่บ้านอุตสาหกรรมสร้างสรรค์ CIV ปี 62
วันอาทิตย์ที่ 16 กันยายน 2561
ก.อุตฯ เตรียมยกระดับกลุ่มสตรีทอผ้าฝ้ายพื้นบ้านไทดํา (เฮือนอ้ายเอ้ม) แหล่งเรียนรู้ภูมิปัญญาไทดํา หมู่บ้านนาป่าหนาด อ.เชียงคาน จ.เลย  สู่หมู่บ้านอุตสาหกรรมสร้างสรรค์ CIV ปี 62
ก.อุตฯ เตรียมยกระดับกลุ่มสตรีทอผ้าฝ้ายพื้นบ้านไทดํา (เฮือนอ้ายเอ้ม) แหล่งเรียนรู้ภูมิปัญญาไทดํา หมู่บ้านนาป่าหนาด อ.เชียงคาน จ.เลย  สู่หมู่บ้านอุตสาหกรรมสร้างสรรค์ CIV ปี 62
วันนี้ (16 กันยายน 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่พบปะเยี่ยมชมกิจกรรมการพัฒนาหมู่บ้านอุตสาหกรรมสร้างสรรค์ (หมู่บ้าน CIV) กลุ่มสตรีทอผ้าฝ้ายพื้นบ้านไทดํา (เฮือนอ้ายเอ้ม) แหล่งเรียนรู้ภูมิปัญญาไทดํา หมู่บ้านนาป่าหนาด ตําบลเขาแก้ว อําเภอเชียงคาน จังหวัดเลย โดยมีนายวีรศักดิ์ ศุภประเสริฐ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายภานุวัฒน์ ตริยางกูรศรี นายจารุพันธ์ จารโยภาส รองอธิบดีกรมส่งเสริมอุตสาหกรรม นายเอกภัทร วังสุวรรณ รองเลขาธิการคณะกรรมการอ้อยและน้ําตาลทราย นายนิรันดร์ ยิ่งมหิศรานนท์ รองอธิบดีกรมอุตสาหกรรมพื้นฐานและการเหมืองแร่ นายบรรจง สุกรีฑา รองอธิบดีกรมโรงงานอุตสาหกรรม นายพัตทอง กิตติวัฒน์ อุตสาหกรรมจังหวัดเลย ร่วมลงพื้นที่
กระทรวงอุตสาหกรรม ได้ดําเนินโครงการหมู่บ้านอุตสาหกรรมสร้างสรรค์ (Creative Industry Village : CIV) หมู่บ้านแห่งความสมดุลที่นําทุนวัฒนธรรม วิถีชีวิต และอัตลักษณ์ชุมชน มาผนวกกับความคิดสร้างสรรค์และการออกแบบ เพื่อสร้างมูลค่าเพิ่มให้กับสินค้าและบริการของชุมชน เชื่อมโยงกับการพัฒนาแหล่งท่องเที่ยว โดยในวันนี้ รัฐมนตรีช่วยว่าการกระทรวงอุตสาหกรรม และคณะได้ลงพื้นที่พบปะเยี่ยมชมกิจกรรมการพัฒนาหมู่บ้านอุตสาหกรรมสร้างสรรค์ (หมู่บ้าน CIV) กลุ่มสตรีทอผ้าฝ้ายพื้นบ้านไทดํา (เฮือนอ้ายเอ้ม) แหล่งเรียนรู้ภูมิปัญญาไทดํา หมู่บ้านนาป่าหนาด ตําบลเขาแก้ว อําเภอเชียงคาน จังหวัดเลย โดยสํานักงานอุตสาหกรรมจังหวัดเลย ร่วมกับ ศูนย์ส่งเสริมอุตสาหกรรมภาคที่ 4 จังหวัดอุดรธานี ได้เข้ามาดําเนินการเตรียมความพร้อมให้กลุ่มสตรีทอผ้าฝ้ายพื้นบ้านไทดํา (เฮือนอ้ายเอ้ม) เข้าสู่โครงการหมู่บ้าน CIV ในปี 2562 โดยให้คําปรึกษาและถ่ายทอดองค์ความรู้ด้านการพัฒนายกระดับคุณภาพผลิตภัณฑ์ชุมชน การออกแบบบรรจุภัณฑ์ เพิ่มช่องทางการจําหน่ายสินค้าทางการตลาด พร้อมทั้งต่อยอดและพัฒนาการแปรรูปผลิตภัณฑ์จากผ้าให้มีความหลากหลายมากขึ้น
ได้กลุ่มสตรีทอผ้าฝ้ายพื้นบ้านไทดํา (เฮือนอ้ายเอ้ม) เข้าร่วมโครงการต่างๆของกระทรวงอุตสาหกรรม อาทิ โครงการส่งเสริมการใช้เทคโนโลยีและนวัตกรรมในการผลิตและลดต้นทุนให้กับผู้ผลิตผู้ประกอบการ SMEs/OTOP และวิสาหกิจชุมชน โครงการเพิ่มประสิทธิภาพการผลิตและการบริหารธุรกิจอุตสาหกรรมเกษตรแปรรูป โครงการสนับสนุนเครือข่าย SME ใน 18 กลุ่มจังหวัด กิจกรรมการพัฒนาคลัสเตอร์อุตสาหกรรมของฝากของที่ระลึกจังหวัดเลยและจังหวัดใกล้เคียง และโครงการพัฒนาผลิตภัณฑ์เพื่อให้สอดคล้องกับความต้องการของตลาด กิจกรรมการออกแบบพัฒนาผลิตภัณฑ์และบรรจุภัณฑ์
นอกจากนี้ รัฐมนตรีช่วยฯ และคณะยังได้เยี่ยมชมวิถีชีวิตและวัฒนธรรมชาวไทดํา พร้อมทั้งการแสดงจําลองกินปาง การฟ้อนแคน การจําหน่ายสินค้าไทดํา ซุ้มการทําตุ้มนกตุ้มหนู การทําขนมโบราณ การละเล่นมะกอนลอดบ่วง ตามแบบวิถีชีวิตคนไทดํา
รัฐบาลไทย-ข่าวทำเนียบรัฐบาล-กบข. เปิดโอกาสให้สมาชิกกำหนดสัดส่วนการลงทุนได้ด้วยตนเอง
วันพฤหัสบดีที่ 3 มกราคม 2562
กบข. เปิดโอกาสให้สมาชิกกําหนดสัดส่วนการลงทุนได้ด้วยตนเอง
ด้วยวิสัยทัศน์สมาชิกคือศูนย์กลาง (Member Centric) กบข. เล็งเห็นความสําคัญของการเปิดโอกาสให้สมาชิกมีอิสระในการกําหนดสัดส่วนสินทรัพย์ในแผนลงทุนของตนเอง จากแต่เดิมที่สมาชิกมีโอกาสเพียงเปลี่ยนแผนลงทุนที่ กบข. เป็นผู้กําหนดสัดส่วนสินทรัพย์เหล่านั้นไว้แล้ว
นายวิทัย รัตนากร เลขาธิการคณะกรรมการกองทุนบําเหน็จบํานาญข้าราชการ (กบข.) เปิดเผยว่า ด้วยวิสัยทัศน์สมาชิกคือศูนย์กลาง (Member Centric) กบข. เล็งเห็นความสําคัญของการเปิดโอกาสให้สมาชิกมีอิสระในการกําหนดสัดส่วนสินทรัพย์ในแผนลงทุนของตนเอง จากแต่เดิมที่สมาชิกมีโอกาสเพียงเปลี่ยนแผนลงทุนที่ กบข. เป็นผู้กําหนดสัดส่วนสินทรัพย์เหล่านั้นไว้แล้ว
สมาชิกที่ประสงค์จะกําหนดสัดส่วนสินทรัพย์ในแผนลงทุนของตนเองสามารถทําได้โดยเลือกผสมสัดส่วนจาก 3 แผนทางเลือกการลงทุน ได้แก่ แผนตลาดเงิน แผนตราสารหนี้ และแผนตราสารทุนไทย ซึ่งก่อนดําเนินการจัดสัดส่วนดังกล่าว กบข. กําหนดเงื่อนไขให้สมาชิกทําแบบประเมินความเสี่ยงด้านการลงทุน และแนะนําให้สมาชิกควรศึกษาภาวะเศรษฐกิจและการลงทุนขณะนั้นให้เพียงพอก่อนตัดสินใจเลือกสัดส่วนผสม
ทั้งนี้ กบข. จะดําเนินการนํายอดเงินในบัญชีของสมาชิกที่สามารถเปลี่ยนแผนได้ อันประกอบด้วย เงินสะสม เงินสะสมส่วนเพิ่ม (ถ้ามี) เงินสมทบ และผลประโยชน์ของเงินเหล่านี้ในบัญชีที่มีอยู่เดิม และเงินที่นําส่งใหม่ไปบริหารตามสัดส่วนใหม่ที่สมาชิกกําหนด โดยสมาชิกที่แจ้งความประสงค์ระหว่างวันที่ 1-15 จะได้รับการเปลี่ยนแผนในวันทําการที่ห้านับถัดจากวันที่ 15 ของเดือนนั้น หรือหากสมาชิกที่แจ้งความประสงค์ หลังจากวันที่ 15 ของเดือน จะได้รับการเปลี่ยนแผนการลงทุนในวันทําการที่ห้านับถัดจากวันสุดท้ายของเดือนนั้น
สําหรับสมาชิกที่ไม่ประสงค์ผสมสัดส่วนสินทรัพย์ในแผนลงทุนของตนเอง ยังคงสามารถเลือกแผนลงทุนอื่นๆ ได้ตามระดับความเสี่ยงที่สมาชิกยอมรับได้ หรือหากสมาชิกไม่ได้แจ้งความประสงค์เปลี่ยนแผนใด ๆ กบข. จะบริหารเงินของสมาชิกในแผนหลัก สอบถามข้อมูลเพิ่มเติมได้ที่ ไลน์ GPF Community กล่องข้อความทางเฟซบุ๊ก กบข. Call Center กบข. โทร. 1179 หรือขอนัดหมายบริการข้อมูลทางการเงิน ทาง My GPF Application และ My GPF Website
เกี่ยวกับ กบข. กองทุนบําเหน็จบํานาญข้าราชการ (กบข.) จัดตั้งขึ้นตาม พ.ร.บ. กองทุนบําเหน็จบํานาญข้าราชการ พ.ศ. 2539 เพื่อเป็นหลักประกันการจ่ายบําเหน็จบํานาญและให้ประโยชน์ตอบแทนการรับราชการแก่ข้าราชการเมื่อออกจากราชการ ส่งเสริมการออมทรัพย์ของสมาชิก และจัดสวัสดิการและสิทธิประโยชน์อื่นให้แก่สมาชิก กบข. มีสถานะเป็นองค์กรของรัฐจัดตั้งขึ้นตามกฎหมายเฉพาะไม่มีสถานะเป็นส่วนราชการหรือรัฐวิสาหกิจ มีคณะกรรมการ กบข. เป็นผู้กําหนดนโยบาย ปัจจุบัน กบข. มีสมาชิกประมาณ 1 ล้านคน มีมูลค่าสินทรัพย์สุทธิประมาณ 875,207 ล้านบาท (ข้อมูล ณ 30 พ.ย. 2561)
สอบถามข้อมูลเพิ่มเติมสําหรับสื่อมวลชน :
ฝ่ายประชาสัมพันธ์องค์กร: รวิวรรณ ทิวาเจริญ (พลอย) 0-2636-1000 ต่อ 264 , มือถือ 099-465-6249, raviwan@gpf.or.th
รัฐบาลไทย-ข่าวทำเนียบรัฐบาล-ยธ. เปิดเวทีนานาชาติ มุ่งสกัดกั้นสารตั้งต้นไม่ให้เข้าสู่กระบวนการผลิตยาเสพติด
วันอังคารที่ 21 กุมภาพันธ์ 2560
ยธ. เปิดเวทีนานาชาติ มุ่งสกัดกั้นสารตั้งต้นไม่ให้เข้าสู่กระบวนการผลิตยาเสพติด
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานเปิดการประชุมระหว่างประเทศ ว่าด้วยเคมีภัณฑ์ สารตั้งต้นและสารที่ออกฤทธิ์ต่อจิตและประสาทชนิดใหม่ ครั้งที่ ๓ (Third International Conference : Precursor Chemicals and New Psychoactive Sub
เมื่อวันอังคารที่ ๒๑ กุมภาพันธ์ ๒๕๖๐ เวลา ๐๙.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เป็นประธานเปิดการประชุมระหว่างประเทศ ว่าด้วยเคมีภัณฑ์
สารตั้งต้นและสารที่ออกฤทธิ์ต่อจิตและประสาทชนิดใหม่ ครั้งที่ ๓
(Third International Conference : Precursor Chemicals and New Psychoactive Substances)
ซึ่งจัดขึ้นระหว่างวันที่ ๒๑ - ๒๔ กุมภาพันธ์ ๒๕๖๐
โดยความร่วมมือระหว่าง สํานักงาน ป.ป.ส. คณะกรรมการควบคุมยาเสพติดระหว่างประเทศ (INCB)
และสํานักงานป้องกันยาเสพติดและปราบปรามอาชญากรรมแห่งสหประชาชาติ (UNODC)
เพื่อเป็นเวทีหารือของผู้แทนจากประเทศที่เกี่ยวข้องในการหามาตรการป้องกันและสกัดกั้นเคมีภัณฑ์
สารตั้งต้น และสารที่ออกฤทธิ์ต่อจิตและประสาทชนิดใหม่ ไม่ให้เข้าสู่กระบวนการผลิตยาเสพติด
รวมถึงแหล่งผลิตยาเสพติด
พร้อมทั้งส่งเสริมให้เกิดความร่วมมือระดับนานาชาติ เพื่อเพิ่มประสิทธิภาพในการแลกเปลี่ยนข้อมูล
การสนับสนุนนโยบาย และการบังคับใช้กฎหมายระหว่างประเทศ
ซึ่งจะนําไปสู่การสร้างสังคมโลกที่ปลอดภัยและปราศจากยาเสพติด
ณ ห้องประชุม ๓ ศูนย์ประชุมสหประชาชาติ ถนนราชดําเนินนอก กรุงเทพมหานคร
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 11 - 17 พฤษภาคม 2561
วันศุกร์ที่ 18 พฤษภาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 11 - 17 พฤษภาคม 2561
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นายกฤษฎา จีนะวิจารณะ อธิบดีกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 11 - 17 พฤษภาคม 2561) พบว่ามีการกระทําผิด จํานวน 685 คดี คิดเป็นเงินค่าปรับ 9.05 ล้านบาท โดยแยกเป็นประเภทสินค้า ดังนี้ สุรา จํานวน 331 คดี คิดเป็นเงินค่าปรับ 3.31 ล้านบาท ยาสูบ จํานวน 270 คดี คิดเป็นเงินค่าปรับ 3.91 ล้านบาท ไพ่ จํานวน 21 คดี คิดเป็นเงินค่าปรับ 0.37 ล้านบาท น้ํามันและผลิตภัณฑ์น้ํามัน จํานวน 25 คดี คิดเป็นเงินค่าปรับ 0.53 ล้านบาท น้ําหอม จํานวน 4 คดี คิดเป็นเงินค่าปรับ 0.02 ล้านบาท รถจักรยานยนต์ จํานวน 19 คดี คิดเป็นเงินค่าปรับ 0.49 ล้านบาท สินค้าอื่น ๆ จํานวน 15 คดี คิดเป็นเงินค่าปรับ 0.44 ล้านบาท โดยมีของกลางแยกเป็นน้ําสุรา จํานวน 1,584.37 ลิตร ยาสูบ จํานวน 4,592 ลิตร ไพ่ จํานวน 7,691 สํารับ น้ํามันและผลิตภัณฑ์น้ํามัน จํานวน 33,780 ลิตร น้ําหอม จํานวน 358 ขวด รถจักรยานยนต์ จํานวน 17 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th หรือแจ้งที่ตู้ ป.ณ. 10 เขตดุสิต กรุงเทพมหานคร 10300 ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต โทร/โทรสาร 0 2241 4778
รัฐบาลไทย-ข่าวทำเนียบรัฐบาล-สธ.เปิดศูนย์โรคหัวใจและหน่วยรังสีร่วมรักษา รพ.ลำปาง ลดรอคอย ผู้ป่วยมีคุณภาพชีวิตดีขึ้น
วันอาทิตย์ที่ 17 กุมภาพันธ์ 2562
สธ.เปิดศูนย์โรคหัวใจและหน่วยรังสีร่วมรักษา รพ.ลําปาง ลดรอคอย ผู้ป่วยมีคุณภาพชีวิตดีขึ้น
กระทรวงสาธารณสุข พัฒนาศูนย์โรคหัวใจและหน่วยรังสีร่วมรักษา โรงพยาบาลลําปาง รักษาโรคหัวใจและหลอดเลือด โรคสมองและโรคมะเร็ง บริการประชาชน จ.ลําปาง จ.แพร่ จ.น่าน และใกล้เคียง รองรับผู้ป่วยตลอด 24 ชั่วโมง เพิ่มการเข้าถึงบริการ ลดรอคอย เพิ่มโอกาสรอดชีวิต
กระทรวงสาธารณสุข พัฒนาศูนย์โรคหัวใจและหน่วยรังสีร่วมรักษา โรงพยาบาลลําปาง รักษาโรคหัวใจและหลอดเลือด โรคสมองและโรคมะเร็ง บริการประชาชน จ.ลําปาง จ.แพร่ จ.น่าน และใกล้เคียง รองรับผู้ป่วยตลอด 24 ชั่วโมง เพิ่มการเข้าถึงบริการ ลดรอคอย เพิ่มโอกาสรอดชีวิต ผ่าตัดหัวใจเฉลี่ยปีละกว่า 500 ราย และสวนหัวใจและหลอดเลือดเฉลี่ยปีละกว่า 1,500 ราย
ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุขให้สัมภาษณ์ ว่า กระทรวงสาธารณสุขมีนโยบายพัฒนาระบบบริการสุขภาพ ให้ประชาชนเข้าถึงบริการการแพทย์เชี่ยวชาญในทุกเขตสุขภาพ ลดความเหลื่อมล้ํา ลดรอคอย ลดอัตราการเสียชีวิต ไม่ต้องเดินทางไปรักษาที่กรุงเทพมหานครและมีคุณภาพชีวิตที่ดีขึ้น โดยในเขตภาคเหนือตอนบนได้พัฒนาโรงพยาบาลลําปางให้เป็นศูนย์โรคหัวใจและหน่วยรังสีรักษา รักษาโรคหัวใจและหลอดเลือด โรคสมองและโรคมะเร็งให้แก่ประชาชนในเขตสุขภาพที่ 1 ได้แก่ จังหวัดเชียงราย น่าน พะเยา แพร่ เชียงใหม่ แม่ฮ่องสอน ลําปาง และลําพูน ผลการผ่าตัดตั้งแต่ มกราคม 2553 สามารถผ่าตัดหัวใจเฉลี่ยปีละกว่า 500 ราย ส่วนการตรวจสวนหัวใจและหลอดเลือด เริ่มให้บริการเมื่อเดือนเมษายน 2557 มีผู้ป่วยเฉลี่ยปีละกว่า 1,500 ราย
ปัจจุบันศูนย์โรคหัวใจและหน่วยรังสีรักษาโรงพยาบาลลําปาง สามารถให้บริการผ่าตัดหัวใจแบบเปิด ผ่าตัดลิ้นหัวใจ เส้นเลือดหัวใจ หลอดเลือดแดงใหญ่โป่งพอง รักษาโรคหลอดเลือดแดงส่วนปลายโดยผ่านสายสวน ผ่าตัดหัวใจพิการแต่กําเนิด ด้วยทีมแพทย์ผู้เชี่ยวชาญระดับสูงด้านโรคหัวใจและหลอดเลือดแบบครบวงจร อาทิอายุรแพทย์หัวใจ มัณฑนากรหัวใจและหลอดเลือด ศัลยแพทย์หัวใจ ทรวงอกและหลอดเลือด กุมารแพทย์โรคหัวใจ วิสัญญีแพทย์โรคหัวใจ มีอุปกรณ์เครื่องมือทางการแพทย์ที่ทันสมัย ตรวจวินิจฉัยได้แม่นยํา เช่น เครื่องตรวจคลื่นเสียงสะท้อนหัวใจ เครื่องตรวจสมรรถภาพหัวใจ การบันทึกคลื่นไฟฟ้าหัวใจชนิดติดตัว 48 ชั่วโมง มีหอผู้ป่วยหนัก หอผู้ป่วยสามัญด้านโรคหัวใจและหลอดเลือดดูแลหลังการผ่าตัด รวมทั้งคลินิกผู้ป่วยนอกที่ติดตามผลการรักษาผู้ป่วยเฉพาะกลุ่ม
ในส่วนศูนย์รังสีรักษาร่วม เปิดให้บริการ เดือนกุมภาพันธ์ 2560 ให้บริการตรวจวินิจฉัยหลอดเลือดสมอง 170 ราย รักษาหลอดเลือดส่วนปลายตีบ 295 ราย รักษามะเร็งตับด้วยการฉีดเคมีบําบัดและสารอุดกั้นผ่านหลอดเลือดแดง 295 ราย การรักษาโรคหลอดเลือดสมองโป่งพองด้วยการใส่ขดลวด 1 ราย ทั้งนี้ ในอนาคตโรงพยาบาลลําปาง เตรียมพัฒนาการรักษาทางหัวใจ โรคสมองและโรคมะเร็ง ที่มีความซับซ้อนมากขึ้น อาทิ การเป็นศูนย์รักษาหัวใจเต้นผิดจังหวะด้วยการจี้ไฟฟ้า ศูนย์การปลูกถ่ายหัวใจ รักษามะเร็งตับด้วยการฉีดเคมีบําบัดและสารอุดกั้นผ่านหลอดเลือดแดง ศูนย์การศึกษาแพทย์ประจําบ้านต่อเนื่อง เป็นต้น
*******************************************17 กุมภาพันธ์ 2562
รัฐบาลไทย-ข่าวทำเนียบรัฐบาล-ที่ผ่านมาภาครัฐได้รองรับบุคคลในสถานกักกันโรคที่รัฐจัดให้ ทั้ง Stage Quarantine และ Local Quarantine ไปเป็นจำนวนมากเท่าไร ??
วันอังคารที่ 23 มิถุนายน 2563
ที่ผ่านมาภาครัฐได้รองรับบุคคลในสถานกักกันโรคที่รัฐจัดให้ ทั้ง Stage Quarantine และ Local Quarantine ไปเป็นจํานวนมากเท่าไร ??
ภาครัฐรองรับบุคคลในสถานกักกันโรคไปเป็นจํานวนมากเท่าไร ??
Q :ที่ผ่านมาภาครัฐได้รองรับบุคคลในสถานกักกันโรคที่รัฐจัดให้ ทั้งStage QuarantineและLocal Quarantineไปเป็นจํานวนมากเท่าไร??
A :ที่ผ่านมาภาครัฐได้จัดพื้นที่ทั้งStage QuarantineและLocal Quarantineรวมเป็นจํานวนมากกว่า 40,000ราย
รัฐบาลไทย-ข่าวทำเนียบรัฐบาล-มาตรการภาษีเที่ยวเมืองรอง ค่าที่พักขนาดเล็ก หักภาษีได้
วันพฤหัสบดีที่ 23 สิงหาคม 2561
มาตรการภาษีเที่ยวเมืองรอง ค่าที่พักขนาดเล็ก หักภาษีได้
โดยประชาชนสามารถนําค่าที่พักที่เป็นรีสอร์ท โรงแรม และค่านําเที่ยวใน 55 จังหวัดเมืองรอง ไปหักลดหย่อนภาษีเงินได้บุคคลธรรมดาได้ตามที่จ่ายจริงไม่เกิน 15,000 บาท
พุธที่ 22 ส.ค.61
มาตรการภาษีเที่ยวเมืองรอง ค่าที่พักขนาดเล็ก หักภาษีได้
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมการท่องเที่ยวตลอดปี 2561 โดยออกมาตรการให้ประชาชนนําค่าที่พักที่เป็นรีสอร์ท โรงแรม และค่านําเที่ยวใน 55 จังหวัดเมืองรอง ไปหักลดหย่อนภาษีเงินได้บุคคลธรรมดาได้ตามที่จ่ายจริงไม่เกิน 15,000 บาท และล่าสุดได้กําหนดให้ประชาชนนําค่าที่พักซึ่งเป็นที่พักแรมขนาดเล็กซึ่งไม่ได้จดทะเบียนตามกฎหมายโรงแรม เช่น เกสเฮาส์ รีสอร์ท โฮสเทล ขนาดเล็กมีห้องไม่เกิน 4 ห้อง รองรับผู้เข้าพักได้ไม่เกิน 20 คน ไปหักลดหย่อนภาษีได้ด้วยเช่นกัน ทั้งนี้ เพื่อเพิ่มโอกาสให้นักท่องเที่ยวสามารถเลือกพักในที่พักแรมขนาดเล็กและสัมผัสกับวิถีชุมชนได้อย่างใกล้ชิด รวมทั้งยังช่วยสนับสนุนให้คนในท้องถิ่นมีรายได้และร่วมกันพัฒนาชุมชนของตนเองให้มีเอกลักษณ์โดดเด่นและมีมาตรฐาน เพื่อดึงดูดนักท่องเที่ยวต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี